ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *14/12/2022***

**Σπουδαστές των εκπαιδευτηρίων «Νέα Παιδεία» επισκέφθηκαν τον Δήμο Αγίας Βαρβάρας**

Μια ξεχωριστή ημέρα έζησαν σπουδαστές των Εκπαιδευτηρίων «Νέα παιδεία» που επισκέφθηκαν το Δημαρχείο της Αγίας Βαρβάρας.

Αρχικά ενημερώθηκαν για το πρόγραμμα ανακύκλωσης THE GREEN CITY που έχει εκπονήσει η Περιφέρεια Αττικής με τους υπεύθυνους του κινητού συνεργείου να λύνουν όλες τις απορίες τους.

Έμαθαν πως καθημερινά 60 οχήματα πηγαίνουν σε 66 Δήμους και ενημερώνουν τους πολίτες για τις κατηγορίες ανακύκλωσης αναλύοντας την κάθε μία από αυτές.

Έδειξαν μάλιστα ιδιαίτερο ενδιαφέρον για τη δυνατότητα επιβράβευσης μέσω πόντων οι οποίοι εξαργυρώνονται από συνεργαζόμενες επιχειρήσεις.

Στη συνέχεια εισήλθαν στην αίθουσα του Δημοτικού Συμβουλίου και ενημερώθηκαν από τον Δήμαρχο κ. Λάμπρο Μίχο για τα βασικά σημεία που ορίζουν τη λειτουργία του Δήμου ο οποίος μεταξύ άλλων ανέφερε

«Ο Δήμος διέπεται από κάποιες βασικές αρχές τις οποίες δεν πρέπει να αγνοούμε: ταχύτητα, ποιότητα και αποτελεσματικότητα» οι δράσεις μας πρέπει να έχουν ανθρωποκεντρικό περιεχόμενο.

Στη συνέχεια οι μαθητές παρακολούθησαν αποσπάσματα από παλαιότερη συνεδρίαση μέσω video wall κι αφού ενημερώθηκαν για το πώς γίνεται η διαδικασία της συνεδρίασης επιχείρησαν να μπουν στα ρούχα των δημοτικών συμβούλων. Συμμετείχαν όλοι, με εμφανή ευχαρίστηση σε εικονική διαδικασία Δ.Σ. έχοντας την συμπάθεια αλλά και την απαιτούμενη βοήθεια από τον Δήμαρχο κ. Μίχο και τους αντιδημάρχους κ. Φέγγη, κ. κ. Πουλάκη, Βουρλιώτη.

Στο τέλος της διδακτικής επίσκεψης οι σπουδαστές πήραν μαζί τους εκτός από την πρωτόγνωρη εμπειρία και από μία αναμνηστική κούπα με το σήμα του Δήμου της Αγίας Βαρβάρας, αφού προηγουμένως επισκέφτηκαν τον σταθμό μετρό της Αγίας Βαρβάρας για να δουν το αίθριο και τον αρχαίο αγωγό, που τμήμα του βρίσκεται στην κύρια αίθουσα του σταθμού.